[pic] | EUROPOS BENDRIJŲ KOMISIJA | Briuselis, 5.7.2007 KOM(2007) 381 galutinis 2007/0136 (CNS) Pasiūlymas TARYBOS DIREKTYVA iš dalies keičianti Direktyvos 2006/112/EB nuostatas, susijusias su tam tikromis laikinosiomis nuostatomis dėl pridėtinės vertės mokesčio tarifų {SEK(2007)910} (pateikta Komisijos) AIŠKINAMASIS MEMORANDUMAS PASIūLYMO APLINKYBėS | 110 | Pasiūlymo pagrindas ir tikslai Komunikatu Tarybai ir Europos Parlamentui dėl kitų PVM tarifų nei standartiniai PVM tarifai[1] Komisija pradėjo plataus masto diskusijas dėl lengvatinių tarifų naudojimo, siekdama rasti tvarų sprendimą, kuris būtų priimtinas visoms valstybėms narėms ir leistų žengti į priekį Europos Sąjungai. Šiame komunikate pateikiami pagrindiniai Komisijos užsakymu Copenhagen Economics atlikto tyrimo rezultatai[2]. Tyrime daugiausiai nagrinėtas lengvatinių PVM tarifų ir leidžiančių nukrypti nuostatų poveikis, įvertinant poveikį vietiniu lygiu teikiamoms paslaugoms bei globaliau, ypač ekonominiam augimui, užimtumui ir vidaus rinkos veikimui. Be to, įvertintas poveikis pajamų paskirstymui, šešėlinei ekonomikai ir įmonių patiriamoms reikalavimų laikymosi išlaidoms. Siekiant numatyti tinkamus ateities veiksmus (rasti tinkamą sprendimą) reikės nemažai laiko. Kol tokio sprendimo nėra, o Taryba nėra sutarusi dėl aiškių tarifų (išskyrus standartinius tarifus) naudojimo gairių, svarbu vengti reikalavimų, pagal kuriuos valstybės narės turėtų keisti jų teritorijose taikomus PVM tarifus. | 120 | Bendrosios aplinkybės Pagal Copenhagen Economics atlikto tyrimo rezultatus grynai ekonominiu požiūriu bendras PVM tarifas yra pats geriausias politinis sprendimas. Tad žingsnis link vienodesnių tarifų turi neabejotinų privalumų. Tačiau taikant lengvatinį PVM tarifą tam tikruose parinktuose sektoriuose gali būti ir specifinės naudos. Savo komunikate Komisija pabrėžia, kad nors lengvatiniai tarifai, kadangi jie skiriasi nuo standartinių tarifų, žvelgiant iš ekonominės perspektyvos, rodos, sukuria nukrypimus ir gali įtakoti fiskalinį neutralumą, iš tikrųjų jie didesniu ar mažesniu mastu yra taikomi visose valstybėse narėse, išskyrus vieną. Tai daroma remiantis ne tik bendrosiomis nuostatomis, taikomomis visoms valstybėms narėms, bet ir įvairiomis laikinosiomis leidžiančioms nukrypti nuostatomis, taikomomis atskiroms valstybėms narėms. Taikant šias išimtis nukrypstama arba nuo taisyklėmis nustatyto tarifų lygio (nuliniai tarifai, mažesni nei 5 % ypač maži lengvatiniai tarifai), arba jos yra susijusios su tiekimu, kuris turėtų būti apmokestinamas standartiniu tarifu (ne mažesni kaip 12 % tarpiniai tarifai, vadinamieji „stovėjimo“ tarifai), arba nuo abiejų. Paskutiniojo plėtros etapo metu suteiktoms nukrypti leidžiančioms nuostatoms yra nustatyta tiksli pabaigos data, o anksčiau numatytos nuostatos galios iki „galutinės sistemos“ sandoriams Bendrijos viduje įsigaliojimo[3]. Kadangi galutinė sistema nebuvo priimta – ir artimiausioje ateityje nenumatoma jos priimti – šios pereinamojo laikotarpio nuostatos toliau galios iki naujo vieningai priimto Tarybos sprendimo. Valstybių narių, įstojusių į ES po 1995 m. sausio 1 d., atveju laikinos leidžiančios nukrypti nuostatos, nustatytos derybose dėl narystės, galioja dar trumpesnį laikotarpį, t. y. daugeliu atvejų iki 2007 m. pabaigos. KOMISIJOS VERTINIMAS Kai kurios leidžiančios nukrypti nuostatos yra numatytos bendrosiose nuostatose dėl lengvatinių tarifų arba gali būti numatytos po politinių debatų dėl lengvatinių tarifų taikymo srities ir lygio. Tačiau norint pasiekti visuotinį susitarimą Tarybai reikės daugiau laiko: praktiškai neįmanoma, kad tai būtų galima pasiekti iki 2007 m. pabaigos. Tai reiškia, kad kai kurioms valstybėms narėms suteiktos leidžiančios nukrypti nuostatos nustotų galioti, o kitos valstybės narės galėtų jomis naudotis toliau. Toks skirtingų ir nesąžiningų sąlygų taikymas nepagrįstai sudaro nelygias galimybes valstybėms narėms ir neabejotinai sukurtų nepriimtiną įtampą. Atsižvelgiant į šiuos aspektus, dauguma greitai nebegaliosiančių leidžiančių nukrypti nuostatų turėtų būti laikinai pratęstos iki 2010 m. pabaigos, t. y. iki standartinio mažiausio 15 % tarifo ir bandomojo lengvatinio PVM tarifo taikymo tam tikroms darbo imlioms paslaugoms galiojimo pabaigos. Tačiau leidžiančios nukrypti nuostatos negali būti pratęsiamos, jei jos prieštarauja sklandžiam vidaus rinkos veikimui ir (arba) kitų sričių Bendrijos politikai (pvz., leidžiančios nukrypti nuostatos dėl anglies, kokso, kuro, naftos) arba jei jos jau yra numatytos bendrosiose nuostatose dėl tarifų (pvz., centralizuoto šildymo atveju). Kita vertus, leidžiančių nukrypti nuostatų taikymas galėtų būti pratęstas tuose sektoriuose, dėl kurių vyksta svarbiausios diskusijos Taryboje, pvz., maitinimo ar būsto sektoriuose arba nulinio tarifo taikymo pratęsimo maisto ir farmacijos produktams atveju. Tokiu selektyviu pratęsimu siekiama išvengti reikalavimo, pagal kurį valstybės narės, kuriose dabar yra taikomos leidžiančios nukrypti nuostatos, šiais metais privalėtų keisti savo tarifų lygį, o vėliau joms vėl būtų leista taikyti dabar galiojančius tarifus. Europos institucijoms tai leistų iki 2010 m. pabaigos toliau vystyti su PVM tarifais susijusį nuoseklų metodą. | 130 | Pasiūlymo srityje galiojančios nuostatos Šie veiksmai apima Direktyvos 2006/112//EB 123–130 straipsnių įgyvendinimą. | 140 | Derėjimas su kitomis Sąjungos politikos sritimis ir tikslais Dabartinis pasiūlymas visiškai dera su nustatyta ES PVM politika, taip pat su kitų sričių ES politika ir tikslais. Šiuo pasiūlymu siekiama dėl praktinių priežasčių pratęsti kai kurias leidžiančias nukrypti nuostatas, kurių galiojimas baigiasi 2007 m. gruodžio 31 d. – kad Taryba turėtų daugiau laiko nuspręsti dėl būsimo lengvatinių tarifų masto ir lygio. Tai yra sudėtinė bendrų veiksmų dalis, kuri turės atitikti pagrindines Europos Sąjungos politikos kryptis ir veiksmus, ypač tuos, kurie yra susiję su Lisabonos strategija. Remiantis nepriklausomos ekonomikos ekspertų grupės atliktu tyrimu, kuriuo siekta įvertinti lengvatinių tarifų įtaką vietiniu lygiu teikiamoms paslaugoms, ypač darbo vietų kūrimui, ekonominiu augimui ir tinkamam vidaus rinkos veikimui, šie veiksmai užtikrintų lengvatinių PVM tarifų nuoseklumą. Be to, kalbamasis pasiūlymas nepratęsia nukrypti leidžiančių nuostatų, prieštaraujančių sklandžiam vidaus rinkos veikimui ir (arba) kitų sričių Bendrijos politikai (pvz., leidžiančios nukrypti nuostatos, susijusios su žemės ūkyje naudojamais produktais, anglimi, kuru ir kt. , prieštaraujančios energijos ir aplinkosaugos tikslams). | KONSULTAVIMASIS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 219 | Nereikalingos. | Tiriamųjų duomenų rinkimas ir naudojimas | 229 | Papildomo nepriklausomo tyrimo neprireikė. Copenhagen economics atlikti lengvatinių tarifų tyrimas yra pakankamas pagrindas. | 230 | Poveikio vertinimas Šiuo direktyvos pasiūlymu tik pratęsiama dabartinė padėtis ribotam laikui. Copenhagen economics atliktas lengvatinių tarifų tyrimas suteikia pakankamos medžiagos poveikio vertinimui. | TEISINIAI PASIūLYMO ASPEKTAI | 305 | Siūlomų veiksmų santrauka Valstybėse narėse, įstojusiose į ES po 1995 m. sausio 1 d., pratęsti tam tikras su PVM tarifais susijusias leidžiančias nukrypti nuostatas iki 2010 m. gruodžio 31 d. | 310 | Teisinis pagrindas Sutarties 93 straipsnis. | 329 | Subsidiarumo principas Subsidiarumo principas taikomas, nes pasiūlymas nepriklauso išimtinei Bendrijos kompetencijai. Valstybės narės vienos negali deramai pasiekti pasiūlyme numatytų tikslų dėl šių priežasčių: Tarybos direktyvoje 2006/112/EC Bendrija nustatė suderintas nuostatas dėl lengvatinių PVM tarifų taikymo. Šios nuostatos gali būti keičiamos ar pratęsiamos tik Bendrijos teisės aktu ir valstybių narių teisės aktai negali skirtis nuo suderintų taisyklių. Dėl pirmiau išdėstytų priežasčių tik Bendrijos veiksmu galima pasiekti pasiūlymo tikslus ir užtikrinti lygias galimybes Europos Sąjungos piliečiams. Todėl pasiūlymas atitinka subsidiarumo principą. | Proporcingumo principas Pasiūlymas atitinka proporcingumo principą dėl šių priežasčių: | 331 | Direktyva leidžia kai kurioms valstybėms narėms toliau taikyti su PVM tarifais susijusias, nuo įprastų taisyklių nukrypti leidžiančias nuostatas. Todėl proporcingumo principas nėra privalomas. | 332 | Atsižvelgiant į ribotą šio pratęsimo taikymo sritį ir laikotarpį, priemonė yra proporcinga siekiamam tikslui. Direktyva nėra susijusi su Bendrijos išlaidomis. Nors lengvatiniai PVM tarifai gali lemti pajamų sumažėjimą, tačiau jie netaps finansine našta ekonominių operacijų vykdytojams, o vartotojai turėtų gauti daugiausiai naudos dėl tarifų sumažinimo pratęsimo, kadangi tai atsispindėtų galutinėse kainose. | Pasirinkta priemonė | 341 | Siūlomos priemonės: direktyva. | 342 | Kitos priemonės nėra laikomos tinkamomis dėl šios (-ių) priežasties (-čių). Šiuo pasiūlymu pratęsiamas direktyva jau priimtos nuostatos galiojimo laikas. | POVEIKIS BIUDžETUI | 409 | Pasiūlymas neturi poveikio Bendrijos biudžetui. | PAPILDOMA INFORMACIJA | Persvarstymo, keitimo, laikino galiojimo sąlyga | 533 | Pasiūlyme numatyta laikino galiojimo sąlyga. | 570 | Išsamus pasiūlymo paaiškinimas Dėl 1 straipsnio Nukrypti leidžiančios nuostatos, kurios jau yra numatytos bendrosiose nuostatose dėl tarifų, nėra pratęsiamos: Čekijai ir Estijai suteiktos nukrypti leidžiančios nuostatos, susijusios su gamtinių dujų, elektros ir centralizuoto šildymo tiekimu (102 straipsnis) bei malkoms skirta mediena (122 straipsnis). Nėra pratęsiamos leidžiančios nukrypti nuostatos, prieštaraujančios kitoms Bendrijos politikos sritims: Estijai suteiktos leidžiančios nukrypti nuostatos, susijusios su anglimi, koksu ir nafta. Nėra pratęsiamos leidžiančios nukrypti nuostatos, prieštaraujančios sklandžiam visaus rinkos veikimui: Lenkijai suteiktos leidžiančios nukrypti nuostatos, leidžiančios taikyti ypatingai sumažintą tarifą žemės ūkyje naudojamiems produktams. Be to, reikia pažymėti, kad tokiems produktams gali būti taikomas 3 priede nurodytas lengvatinis tarifas. Leidžiančios nukrypti nuostatos, kurių valstybės narės jau atsisakė, nepratęsiamos, kadangi jos yra nebereikalingos. Tai susiję su Vengrijos ir Slovakijos atvejais. Su šiais punktais susijusios leidžiančios nukrypti nuostatos yra pratęsiamos: Lengvatiniai tarifai sektoriuose, dėl kurių vyksta esminės diskusijos Taryboje, pvz., maitinimo ar būsto sektoriai. Tai susiję su Čekijos, Kipro, Lenkijos ir Slovėnijos atvejais. Nulinis arba ypatingai mažas lengvatinis tarifas maisto produktams, knygoms ir farmacijos produktams. Tai susiję su Kipro, Maltos ir Lenkijos atvejais. 2, 3 ir 4 straipsniai: baigiamosios nuostatos. | 1. 2007/0136 (CNS) Pasiūlymas TARYBOS DIREKTYVA iš dalies keičianti Direktyvos 2006/112/EB nuostatas, susijusias su tam tikromis laikinosiomis nuostatomis dėl pridėtinės vertės mokesčio tarifų EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 93 straipsnį, atsižvelgdama į Komisijos pasiūlymą[4], atsižvelgdama į Europos Parlamento nuomonę[5], atsižvelgdama į Europos ekonomikos ir socialinių reikalų komiteto nuomonę[6], kadangi: 2. 2006 m. lapkričio 28 d. Tarybos direktyvoje 2006/112/EB dėl pridėtinės vertės mokesčio bendros sistemos[7] nustatytos tam tikros su PVM tarifais susijusios leidžiančios nukrypti nuostatos. Kai kurios iš šių nukrypti leidžiančių nuostatų nustoja galioti numatytą konkrečią dieną, o kitos galios iki galutinių procedūrų įvedimo. 3. Siekiant užtikrinti vienodesnes valstybėms narėms taikomas sąlygas, leidžiančios nukrypti nuostatos, neprieštaraujančios sklandžiam vidaus rinkos veikimui ir kitoms Bendrijos politikos sritims, turėtų būti pratęstos iki 2010 m. pabaigos, t. y. iki standartinio mažiausio 15 % tarifo taikymo ir lengvatinio tarifo darbo imlioms paslaugoms galiojimo pabaigos. Tačiau kai kurios nukrypti leidžiančios nuostatos neturėtų būti pratęstos. 4. Čekijai ir Estijai suteiktos leidžiančios nukrypti nuostatos, susijusios su gamtinių dujų, elektros ir centralizuoto šildymo tiekimu neturėtų būti pratęstos, kadangi joms jau taikomos bendrosios nuostatos dėl lengvatinių tarifų. 5. Estijai suteikta nukrypti leidžianti nuostata, susijusi su anglies, kuro ir naftos tiekimu, neturėtų būti pratęsta, kadangi ji prieštarauja kitoms Bendrijos politikos sritims. 6. Leidžiančios nukrypti nuostatos, kuriomis Lenkijai leidžiama taikyti labai mažą lengvatinį tarifą žemės ūkyje naudojamiems produktams, neturėtų būti pratęsiamos, kadangi jos prieštarauja sklandžiam vidaus rinkos veikimui. 7. Vengrijai ir Slovakijai suteiktos leidžiančios nukrypti nuostatos neturėtų būti pratęsiamos, kadangi tos valstybės narės netaikė arba nebetaiko lengvatinio tarifo. 8. Todėl reikėtų atitinkamai iš dalies pakeisti Direktyvą 2006/112/EB, PRIĖMĖ ŠIĄ DIREKTYVĄ: 1 straipsnis Direktyva 2006/112/EB iš dalies keičiama taip: (1) 123 straipsnis pakeičiamas taip: „123 straipsnis Nuo 2008 m. sausio 1 d. iki 2010 m. gruodžio 31 d. Čekija gali toliau taikyti ne mažesnį kaip 5 % lengvatinį tarifą gyvenamųjų namų statybos darbams, kurių vykdymas nėra socialinės politikos dalis, išskyrus statybinių medžiagų tiekimą.“ (2) 124 straipsnis išbraukiamas. (3) 125 straipsnio 1 ir 2 dalyse vietoje „iki 2007 m. gruodžio 31d.“ įrašoma „nuo 2008 m. sausio 1 d. iki 2010 m. gruodžio 31 d.“ (4) 126 straipsnis išbraukiamas. (5) 127 straipsnyje vietoje „2010 m. sausio 1 d.“ įrašoma „2010 m. gruodžio 31 d.“ (6) 128 straipsnis pakeičiamas taip: „128 straipsnis 1. Nuo 2008 m. sausio 1 d. iki 2010 m. gruodžio 31 d. Lenkija teisę atskaityti ankstesniame etape sumokėtą PVM,, susijusį su tam tikrų knygų ir specializuotų periodinių leidinių tiekimu. 2. Iki ankstesnės iš šių datų: nuo 2008 m. sausio 1 d. iki 2010 m. gruodžio 31 d. arba iki galutinių procedūrų įvedimo, kaip nustatyta 402 straipsnyje, Lenkija gali taikyti lengvatinį, ne mažesnį kaip 7 % tarifą maitinimo paslaugų tiekimui. 3. Nuo 2008 m. sausio 1 d. iki 2010 m. gruodžio 31 d. Lenkija gali toliau taikyti ne mažesnį kaip 3 % lengvatinį tarifą III priedo 1 dalyje nurodytų maisto produktų tiekimui. 4. Nuo 2008 m. sausio 1 d. iki 2010 m. gruodžio 31 d. Lenkija gali toliau taikyti ne mažesnį kaip 7 % lengvatinį tarifą būsto statybos, renovacijos ir rekonstrukcijos darbams, kurių vykdymas nėra socialinės politikos dalis, išskyrus statybinių medžiagų tiekimą, ir 12 straipsnio 1 dalies a punkte nurodytų gyvenamųjų pastatų ar gyvenamųjų pastatų dalių tiekimui iki pirmo gyvenamųjų pastatų panaudojimo.“ (7) 129 straipsnio 1 ir 2 dalyse vietoje „iki 2007 m. gruodžio 31d.“ įrašoma „nuo 2008 m. sausio 1 d. iki 2010 m. gruodžio 31 d.“. (8) 130 straipsnis išbraukiamas. 2 straipsnis Perkėlimas į nacionalinę teisę 1. Valstybės narės priima įstatymus ir kitus teisės aktus, kurie, įsigalioję ne vėliau kaip iki [...], įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikmenų lentelę. Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodų darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus. 3 straipsnis Ši direktyva įsigalioja dvidešimtą dieną po jos paskelbimo. 4 straipsnis Ši direktyva skirta valstybėms narėms. […] Tarybos vardu Pirmininkas […] [1] COM(2007) 380 galutinis [2] Copenhagen Economics ApS, Nyropsgade 13/1, DK-1602 Copenhague. [3] 2006 m. lapkričio 28 d. Direktyva 2006/112/EB. OL L 347, 2006 12 11, p. 1. Žr. VIII antraštinės dalies 4 skyrių (iki galutinių procedūrų priėmimo taikomos specialios nuostatos) ir 5 skyrių (laikinos nuostatos). [4] OL C[…], […], p. […]. [5] OL C[…], […], p. […]. [6] OL C[…], […], p. […]. [7] OL L 347, 2006 12 11, p. 1. Direktyva su pakeitimais, padarytais Direktyva 2006/138/EB (OL L 384, 2006 12 29, p. 92).